Home -> Jamaika
Édes illatok, káprázatos naplementék, fűszeres ízek. Ezek juthatnak elsőként eszünkbe, ha erre az egzotikus országra gondolunk. Azonban Jamaika sokkal többet jelent,mint egy nyaralás egy gyönyörű tengerparton! Az energikus, ritmusos reggae-zene,az elbűvölő környezet, a gazdag kultúra szerte a világban elterjedt. Nem véletlen, hogy évente több,mint 1 millió turista érkezik erre a szigetre... Jamaika a harmadik legnagyobb sziget a karib tengeren, minden idelátogató megtalálja a számára legmegfelelőbb kikapcsolódási lehetőséget: több száz kilométer hosszú fehérhomokos strandok, színes kultúrális örökség és felfedezésre váró, lélegzetelállító erdők várják a turistákat. Ne feledkezzünk meg természetesen a hajnalba nyúló, átmulatott éjszakákról, a lüktető reggae ritmusáról és fantasztikusan fűszeres, híres jamaicai rumról sem! A napozás és bulizás közepette semmiképp ne felejtsék el: megmászni a Dunns River vízesést és meglátogatni a reggae bölcsőjét, Bob Marley szülőházát a hegyekben!
Jamaica egy - a Nagy-Antillák szigetcsoporthoz tartozó 240 km hosszú és 80 km széles- szigetország, mely a Karib-térség harmadik legnagyobb szigete, a trópusi övben, Kubától délre fekszik. A sziget neve az őslakos taíno indiánok 'xaymaca' szavából származik, aminek jelentése 'a források szigete'. Felfedezése után spanyol birtok volt, majd az angolok kezére került.
Az ország felszínét meredek mészkőfennsík uralja. Növényzete és állatvilága egyaránt változatos: Jamaika több mint 250 madárfaj otthona. Számtalan ritka faj található területén, mint pl. a mango kolibri, a narancssárga quit vagy a doktormadár. Az ország lakossága meglehetősen kevert. Jamaika őslakóit, az arauak indiánokat az első spanyol telepesek irtották ki, és afrikai rabszolgákat hoztak be a föld megművelésére. A mai lakosok az egykori rabszolgák leszármazottai, akik rendkívüli mértékben keveredtek más népekkel. Jamaica az amerikai szubkontinens harmadik legnépesebb, tisztán angol anyanyelvű országa az Egyesült Államok és Kanada után.
Royal Decameron Club Carribbean 3*+
Ár: 482.400 Ft/fő/hét + 91.600,-Ft illetéktől
Ár: 566.500 Ft/fő/hét + 91.600,-Ft illetéktől
Ár: 803.000 Ft/fő/hét + 91.600,-Ft illetéktől
Ár: 823.300 Ft/fő/hét + 91.600,-Ft illetéktől
Lufthansa és Eurowings járatokkal, düsseldorfi átszállással.
Kb 19 óra
Éghajlata trópusi, egész évben azonos hőmérséklettel, ez körülbelül 26-32 C˚. Június - október vége között van a hurrikánok időszaka, a legtöbb hurrikán augusztus - október között fordul elő.
Fakultativ kirándulások Jamaikán
Fedezd fel Jamaika hegyes-völgyes tájait különböző izgalmas kirándulások során.
Autózd körbe a szigetet, fedezd fel Jamaika csodálatos tájait és keresd fel a Bob Marley múzeumot!